તે સમયે જસદણ તાલુકો પછાત હોઈ પરંપરાગત રીતે વેરઝેરના હિસાબોની પતાવટ હોળી કે ધૂળેટીના દિવસોમાં જ થતી અને મારામારી ખૂન ખરાબા પણ થતા તેથી હોળી ધૂળેટીમાં પોલીસ બંદોબસ્ત અને પેટ્રોલીંગ સઘન રહેતુ આથી ધુળેટીના દિવસે પેટ્રોલીંગમાં જીપ લઈને જયદેવ તથા હસુભાઈ નીકળેલા હતા. અને અમરેલી ગોંડલ અને કોટડા સાંગાણી તાલુકાના ત્રિભેટે આવેલ સાણથલી ગામે આવ્યા ત્યાં બાતમી મળી કે સાણથલી ગામની ઉતરે બેકીલોમીટર દૂર ભાદર નદીના સામાકાંઠા ઉપર ડફેરો એ દંગા નાખ્યા છે. અને ગોંડલના કમઢીયા ગામેથી આવ્યા હોય તેવું લાગે છે.